
รายงานการประชุมสภาองค์การบริหารส่วนตำบลแหลม
สมัยสามัญ สมัยที่ 3 ครั้งที่ 1/๒๕66
เมื่อวันที่   15   สิงหาคม พ.ศ. ๒๕66
ณ ห้องประชุมสภาองค์การบริหารส่วนตำบลแหลม

ผู้มาประชุม

	ลำดับที่
	ชื่อ - สกุล
	ตำแหน่ง
	ลายมือชื่อ

	1
	นายชีพ         ศรีสวัสดิ์
	สมาชิก อบต. ม.1
	ชีพ         ศรีสวัสดิ์

	2
	นายสมยศ      ชูเมือง
	สมาชิก อบต. ม.2
	สมยศ      ชูเมือง

	3
	นายวัชรินทร์   มนต์แก้ว
	สมาชิก อบต. ม.3
	วัชรินทร์    มนต์แก้ว

	4
	นายบรรยัด     แก้วมี
	ประธานสภาฯ
	บรรยัด     แก้วมี

	5
	นายเทียนชัย   หนูยิ้มซ้าย
	สมาชิก อบต. ม.5
	เทียนชัย    หนูยิ้มซ้าย

	6
	นายประสิทธิ์   กาลวงค์
	สมาชิก อบต. ม.6
	ประสิทธิ์    กาลวงค์

	7
	นายประเคียง   หนูพันธ์
	สมาชิก อบต. ม.7
	ประเคียง   หนูพันธ์

	8
	นายเจริญ       แย้มเกิด
	สมาชิก อบต. ม.8
	เจริญ       แย้มเกิด

	9
	นายสมศักดิ์     เพชรคงทอง
	รองประธานสภาฯ
	สมศักดิ์     เพชรคงทอง

	10
	ว่าที่ ร.ต.อัษฎา  จันทร์คง
	สมาชิก อบต. ม.10
	อัษฎา       จันทร์คง











    



ผู้ขาดประชุม

	ลำดับที่
	ชื่อ  -  สกุล
	ตำแหน่ง
	หมายเหตุ

	1
	-
	-
	

	
	
	
	


   /ผู้เข้าร่วมประชุม  .............

ผู้เข้าร่วมประชุม

	ลำดับที่
	ชื่อ  -  สกุล
	ตำแหน่ง
	ลายมือชื่อ

	1
	นายเสทือน     ถาวรนุรักษ์
	นายก อบต.แหลม
	เสทือน        ถาวรนุรักษ์

	2
	นายจรัล       แนมไสย
	รองนายก อบต.แหลม
	จรัล           แนมไสย

	3
	นายจินดา    คงตุก
	รองนายก อบต.แหลม
	จินดา        คงตุก

	4
	นายเริงชัย     ณะแก้ว
	เลขานุการนายก อบต.แหลม
	เริงชัย        ณะแก้ว

	5
	นายปรเมศวร์  ชุมทอง
	ปลัด อบต.( เลขานุการสภาฯ )
	ปรเมศวร์     ชุมทอง

	๖
	นางดวงเดือน  ทองบุญชู
	ผู้อำนวยการกองคลัง
	ดวงเดือน     ทองบุญชู

	๗
	นายพิศนุ     เขียวรอด     
	ผู้อำนวยการกองช่าง
	พิศนุ          เขียวรอด

	๘
	นางสาวกุลยดา  ไชยศรีมาลย์
	นักวิเคราะห์นโยบายและแผน
	กุลยดา      ไชยศรีมาลย์

	9
	สิบเอกนิกร   เกื้อมา 
	เจ้าพนักงานธุรการ
	นิกร     เกื้อมา


			เมื่อถึงเวลา 10.00 น. เลขานุการสภา อบต.ฯ ได้เชิญสมาชิกสภาฯ และหัวหน้าส่วนราชการต่างๆเข้าห้องประชุมได้เชิญประธานสภาฯ จุดธูปเทียนบูชาพระรัตนตรัย และดำเนินการประชุมตามระเบียบวาระการประชุม
เริ่มประชุมเวลา ๑๐.๐๐  น
ประธานสภาฯ	(นายบรรยัด  แก้วมี) สวัสดีท่านสมาชิกสภาฯทุกท่าน ท่านคณะผู้บริหาร ท่านปลัดและผู้ที่เข้าร่วมประชุมทุกท่านวันนี้เป็นการประชุมสภาฯ สมัยสามัญ สมัยที่ 3  ครั้งที่ 1/๒๕66      ซึ่งกำหนดไว้ในวันที่ 1 - 15 สิงหาคม 2566 ต่อไปผมจะเริ่มประชุมตามระเบียบวาระการประชุม

ระเบียบวาระที่  ๑	เรื่องที่ประธานสภาฯ แจ้งให้ที่ประชุมทราบ
-เกี่ยวกับปัญหาเรื่องแหล่งน้ำในพื้นที่ตำบลแหลมเพื่อทำการเกษตรซึ่งขณะนี้เกษตรกรได้รับความเดือดร้อนเป็นอย่างมาก ควรดำเนินการแก้ไขปัญหาในเรื่องดังกล่าว เช่น การดำเนินการขุดลอกคลองเพื่อให้น้ำกระจายทั่วพื้นที่ได้สะดวกขึ้น ขอให้ทางฝ่ายบริหารพิจารณาดำเนินการแก้ไขปัญหาด้วยครับ   

ระเบียบวาระที่  ๒	เรื่องรับรองรายงานการประชุมครั้งที่แล้ว
		        2.1 รับรองรายงานการประชุมสภาองค์การบริหารส่วนตำบลแหลม สมัยวิสามัญ สมัยที่ 			    2/2566	
ประธานสภาฯ	(นายบรรยัด  แก้วมี) ต่อไปเป็นรายงานการประชุมสภาฯ ซึ่งอยู่ในมือสมาชิกทุกท่านแล้ว สมาชิกท่านใดจะขอแก้ไขรายงานการประชุมสภาฯ สมัยวิสามัญ สมัยที่ 2/2566 ให้ยกมือขอแก้ไขได้ครับ
ที่ประชุมฯ	-ไม่มี-
ประธานสภาฯ	(นายบรรยัด  แก้วมี) เมื่อไม่มีสมาชิกท่านใดขอแก้ไขรายงานการประชุมสภาฯ ต่อไปผมจะขอมติที่ประชุมเพื่อรับรองรายงานการประชุมสภาฯ สมัยวิสามัญ สมัยที่ 2/2566


มติที่ประชุม	-มีมติเห็นชอบ 9 เสียง
	ไม่เห็นชอบ  - เสียง
	งดออกเสียง  1 เสียง
ระเบียบวาระที่  ๓	เรื่องเสนอเพื่อพิจารณา
			3.1 ญัตติร่างข้อบัญญัติงบประมาณรายจ่ายประจำปี 2567 วาระที่ 1 ขั้นรับหลักการ
ประธานสภาฯ	(นายบรรยัด  แก้วมี) ต่อไปเป็นหัวข้อ 3.1 ร่างข้อบัญญัติงบประมาณรายจ่ายประจำปี 2567 ซึ่งอยู่ในมือสมาชิกทุกท่านแล้ว ต่อไปผมจะให้ท่านผู้บริหารได้นำเสนอร่างข้อบัญญัติงบประมาณรายจ่ายประจำปีงบประมาณ 2567 ครับ เชิญครับ
นายกอบต.	(นายเสทือน  ถาวรนุรักษ์) กราบเรียนท่านประธานสภาฯที่เคารพ ท่านสมาชิกผู้ทรงเกียรติ   และผู้เข้าร่วมประชุม  ทุกท่านครับ ต้องขอบคุณท่านประธานที่ได้ให้โอกาสได้เสนอร่างข้อบัญญัติงบประมาณรายจ่ายประจำปี 2567 โดยเป็นการสมควรตั้งงบประมาณรายจ่ายประจำปีงบประมาณ 2567 อาศัยอำนาจความในพระราชบัญญัติสภาตำบลและองค์การบริหารส่วนตำบล พ.ศ.2537 และแก้ไขเพิ่มเติม ฉบับที่ 7 พ.ศ.2562 มาตรา 87 ซึ่งต้องดำเนินการตามระเบียบจึงต้องขอความเห็นชอบจากสภาแห่งนี้ซึ่งอยากให้ท่านประธานฯ และท่านสมาชิกฯได้ดูรายละเอียดซึ่งทางองค์การบริหารส่วนตำบลแหลมได้จัดทำร่างข้อบัญญัติ งบประมาณรายจ่ายประจำปีงบประมาณ พ.ศ.2567 ในโอกาสนี้ จึงขอชี้แจงให้ท่านประธานสภาและสมาชิกทุกท่านได้ทราบถึงสถานการณ์คลังตลอดจนหลักการและนโยบายดำเนินการในปีงบประมาณ พ.ศ.2567 ซึ่งมีรายละเอียดดังนี้
๑. สถานะการคลัง
    ๑.๑ งบประมาณรายจ่ายทั่วไป
	ในปีงบประมาณ พ.ศ.๒๕66 ณ วันที่ 4 สิงหาคม พ.ศ.๒๕66 องค์กรปกครองส่วนท้องถิ่นมีสถานะการเงิน ดังนี้
	๑.๑.๑ เงินฝากธนาคาร จำนวน 24,415,150.63 บาท
	๑.๑.๒ เงินสะสม จำนวน 122,517,457.23 บาท
	๑.๑.๓ เงินทุนสำรองเงินสะสม จำนวน 6,916,102.44 บาท
๑.๑.๔ รายการกันเงินไว้แบบก่อหนี้ผูกพันและยังไม่ได้เบิกจ่าย จำนวน ๐ โครงการ รวม ๐.๐๐ บาท
๑.๑.๕ รายการที่ได้กันเงินไว้โดยยังไม่ได้ก่อหนี้ผูกพัน จำนวน 0 โครงการ รวม    0.๐๐ บาท
    ๑.๒ เงินกู้คงค้าง จำนวน ๐.๐๐ บาท

๒. การบริหารงบประมาณ ในปีงบประมาณ ๒๕65 
	(2.๑) รายรับจริง จำนวน 46,562,162.50 บาท ประกอบด้วย
	หมวดภาษีอากร				จำนวน 346,626.84 บาท
	หมวดค่าธรรมเนียม ค่าปรับ และใบอนุญาต จำนวน  49,756.2๐ บาท
	หมวดรายได้จากทรัพย์สิน			จำนวน 57,940.17 บาท
	หมวดรายได้จากสาธารณูปโภคและการพาณิชย์ จำนวน 1,551,072.๐๐ บาท
	หมวดรายได้เบ็ดเตล็ด			จำนวน  172.73 บาท
	หมวดรายได้จากทุน			จำนวน  1,335.๐๐ บาท
	หมวดภาษีจัดสรร			จำนวน 21,198,218.04 บาท
	หมวดเงินอุดหนุน			จำนวน 23,357,041.52 บาท
	(๒.2)เงินอุดหนุนที่รัฐบาลให้โดยระบุวัตถุประสงค์จำนวน 20,273,342.86 บาท
	(2.๓) รายจ่ายจริง จำนวน 37,241,198.32 บาท ประกอบด้วย
	งบกลาง					จำนวน ๑3,978,880.๐๐ บาท
	งบบุคลากร				จำนวน 10,731,854.๐๐ บาท
	งบดำเนินงาน				จำนวน 9,162,959.32 บาท
	งบลงทุน					จำนวน 1,475,505.00 บาท
งบเงินอุดหนุน 				จำนวน 1,892,000.00 บาท
	งบรายจ่ายอื่น				จำนวน     ๐.๐๐ บาท
 (2.๔)รายจ่ายที่จ่ายจากเงินอุดหนุนที่รัฐบาลให้โดยระบุวัตถุประสงค์ 
จำนวน 12,912,342.86 บาท
(2.๕) มีการจ่ายเงินสะสมเพื่อดำเนินการตามอำนาจหน้าที่ จำนวน 1,218,600.๐๐ บาท
(2.๖) รายจ่ายที่จ่ายจากเงินทุนสำรองเงินสะสม จำนวน 997,000.๐๐ บาท
(2.7) รายจ่ายที่จ่ายจากเงินกู้  จำนวน   0.00 บาท

                   บันทึกหลักการและเหตุผล
ประกอบร่างข้อบัญญัติประกอบร่างข้อบัญญัติ งบประมาณรายจ่าย
ประจำปีงบประมาณ ๒๕๖7
	ด้านบริหารงานทั่วไป
		แผนงานบริหารทั่วไป  		            มีจำนวนยอด   11,318,780 บาท
		แผนงานการรักษาความสงบภายใน            มีจำนวนยอด   234,000 บาท
	ด้านบริการชุมชนและสังคม
		แผนงานการศึกษา		   	  มีจำนวนยอด  8,722,090 บาท
		แผนงานสาธารณสุข		     	  มีจำนวนยอด     38,000 บาท
		แผนงานสังคมสงเคราะห์		      	 มีจำนวนยอด        15,000 บาท
		แผนงานเคหะและชุมชน		      	 มีจำนวนยอด    3,896,440 บาท
		แผนงานสร้างความเข้มแข็งของชุม       	 มีจำนวนยอด        10,000 บาท
		แผนงานการศาสนาวัฒนธรรมและนันทนาการ มีจำนวนยอด    915,000 บาท
	ด้านเศรษฐกิจ
		แผนงานอุตสาหกรรมและการโยธา   	มีจำนวนยอด  1,028,700 บาท
		แผนงานเกษตร				มีจำนวนยอด   2,155,000 บาท
		แผนงานการพาณิชย์			มีจำนวนยอด   2,486,500 บาท
	
	ด้านการดำเนินงานด้านอื่น
		แผนงานงบกลาง				มีจำนวนยอด 15,680,490 บาท
		งบประมาณรายจ่ายทั้งสิ้น		มีจำนวนยอด 46,500,000 บาท




                 คำแถลงงบประมาณ
ประกอบงบประมาณรายจ่ายประจำปีงบประมาณ พ.ศ.๒๕๖6

	รายจ่าย
	รายจ่ายจริง ปี ๒๕65
	ประมาณการ ปี ๒๕66
	ประมาณการ ปี ๒๕๖7

	จ่ายจากงบประมาณ
	
	
	

	   งบกลาง
	   13,978,880.00
	13,999,216.00
	15,680,490.00

	   งบบุคลากร
	10,731,854.00
	13,363,490.00
	14,077,520.00

	   งบดำเนินงาน
	9,162,959.32
	11,586,900.00
	12,786,690.00

	   งบลงทุน
	1,475,505.00
	5,004,400.00
		1,656,900.00

	   งบเงินอุดหนุน
	1,892,000.00
	2,645,994.00
	2,298,400.00

	รวมรายจ่ายจากงบประมาณ
	37,241,198.32
	46,600,000.00
	46,500,000.00

	รวม
		37,241,198.32
	46,600,000.00
	46,500,000.00




                               ในส่วนรายละเอียดประมาณการรายจ่ายงบประมาณรายจ่ายทั่วไป ตามเอกสารที่ได้แจกให้ท่านสมาชิกทุกท่านแล้วทุกท่านคงได้ตรวจสอบความถูกต้องแล้ว ซึ่งให้เป็นไปตามระเบียบของการใช้จ่ายงบประมาณและการประมาณการรายรับรายจ่าย ส่วนหนึ่งกระผมในฐานะเป็นผู้บริหารได้ให้แต่ละส่วนในองค์การบริหารส่วนตำบลแหลมได้พิจารณาการใช้จ่ายงบประมาณ ไม่ว่าจะเป็นการพิจารณารายจ่ายประจำ รายจ่ายที่เป็นไปตามข้อผูกพันก็ดี แต่ละแผนงานนั้นเป็นไปด้วยความรอบคอบ ให้คุ้มค่ากับการใช้จ่ายงบประมาณในเรื่องต่างๆ เพื่อนำไปสู่การพัฒนาตำบลแหลมต่อไป ในส่วนของการดำเนินการด้านโครงสร้างพื้นฐานก็มีความจำเป็นเพื่ออำนวยความสะดวกให้กับประชาชน และในโอกาสนี้ผมอยากให้ท่านประธานฯ และท่านสมาชิกฯ ได้พิจารณาร่างข้อบัญญัติงบประมาณรายจ่ายประจำปีงบประมาณ พ.ศ.2567 และขอความเห็นชอบในโอกาสต่อไปครับ ขอบคุณครับ

ประธานสภาฯ	(นายบรรยัด  แก้วมี) ขอขอบคุณท่านนายกฯ มากครับที่ได้เสนอ ร่างข้อบัญญัติงบประมาณรายจ่ายประจำปี 2567 ซึ่งอยู่ในมือสมาชิกฯ ทุกท่านแล้ว สมาชิกท่านใดจะขออภิปรายร่างข้อบัญญัติงบประมาณรายจ่ายประจำปี 2567 (วาระที่1 ขั้นรับหลักการ)  ให้ยกมือขออภิปรายได้ครับ
ที่ประชุม	-ไม่มี-
ประธานสภาฯ	(นายบรรยัด  แก้วมี) เมื่อไม่มีท่านใดอภิปรายร่างข้อบัญญัติงบประมาณรายจ่ายประจำปี 2567 ต่อไปผมจะขอมติที่ประชุมสมาชิกท่านใดเห็นควรรับหลักการตามร่างข้อบัญญัติงบประมาณรายจ่ายประจำปี 2567 (วาระที่1 ขั้นรับหลักการ)  โปรดยกมือขึ้นครับ
มติที่ประชุม	-มีมติรับหลักการ 9 เสียง
	ไม่รับหลักการ  - เสียง
	งดออกเสียง  1 เสียง
ประธานสภาฯ	(นายบรรยัด  แก้วมี) ขอขอบคุณท่านสมาชิกมากครับ ที่ได้มีมติรับหลักการตามร่างข้อบัญญัติงบประมาณรายจ่ายประจำปี 2567 วาระที่ 1 ขั้นรับหลักการ
	
แต่งตั้งกรรมการแปรญัตติ
เลขานุการสภาฯ	(นายปรเมศวร์  ชุมทอง) เรียนท่านประธานสภาฯ ที่เคารพ ท่านผู้บริหาร ท่านสมาชิกและผู้เข้าร่วมการประชุมทุกท่าน การแต่งตั้งกรรมการแปรญัตติ ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. ๒๕๔๗ (แก้ไขถึงฉบับที่ ๒ พ.ศ. ๒๕๕๔) ข้อ ๑๐๓ คณะกรรมการสภาท้องถิ่น (๑) คณะกรรมการสามัญ ประกอบด้วยสมาชิกสภาท้องถิ่น มีจำนวนไม่ น้อยกว่าสามคนแต่ไม่เกินเจ็ดคน ข้อ 107 กำหนดให้เลือกทีละคน จนครบจำนวน ข้อ ๑๐๙ การนัดประชุมและเปิดประชุมคณะกรรมการสภาท้องถิ่นครั้งแรกให้ เป็นหน้าที่ของเลขานุการสภาท้องถิ่นครับ

ประธานสภาฯ	(นายบรรยัด  แก้วมี) ตามที่เลขานุการสภาฯ ได้ชี้แจงถึงระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. ๒๕๔๗ (แก้ไขถึงฉบับที่ ๒ พ.ศ. ๒๕๕๔) ข้อ ๑๐๓ต่อไปเป็นการแต่งตั้งกรรมการแปรญัตติ ซึ่งกรรมการแปรญัตติมีได้ 3 – 7 คน ขอให้ที่ประชุมได้เสนอ เชิญครับ

สมาชิกสภาฯ             (นายเทียนชัย  หนูยิ้มซ้าย ส.อบต. หมู่ที่ 5) เรียนท่านประธานฯ ท่านผู้บริหาร ท่านสมาชิก            สภาฯ และผู้เข้าร่วมประชุมทุกท่าน กระผมเห็นว่า ควรมีคณะกรรมการแปรญัตติ จำนวน 3 ท่าน ครับ

ประธานสภาฯ	(นายบรรยัด  แก้วมี) มีท่านใดเห็นว่าควรมีจำนวนคณะกรรมการแปรญัตติ มากกว่า 3 ท่านเชิญเสนอได้ครับ

มติที่ประชุมฯ	-ไม่มี-

ประธานสภาฯ	(นายบรรยัด  แก้วมี) เมื่อไม่มีท่านใดเสนอเพิ่มเติมก็ให้คณะกรรมการแปรญัตติในครั้งนี้ มีจำนวน 3 ท่าน ต่อไปขอให้ที่ประชุมได้เสนอชื่อคณะกรรมการแปรญัตติเชิญเสนอได้ครับ

สมาชิกสภาฯ               ( นายชีพ  ศรีสวัสดิ์ ส.อ.บต. หมู่ที่ 1 ) เรียนท่านประธานฯ ที่เคารพ คณะกรรมการแปรญัตติคนที่ 1 ขอเสนอ นายประเคียง หนูพันธ์ ส.อบต.หมู่ที่ 7  ครับ
มติที่ประชุม	นาย สมยศ  ชูเมือง ส.อบต. หมู่ที่ 2  และนายวัชรินทร์  มนต์แก้ว   ส.อบต. หมู่ที่ 3 เป็นผู้รับรอง นายประเคียง หนูพันธ์ ส.อบต. หมู่ที่ 7 เป็นคณะกรรมการแปรญัตติคนที่ 1

ประธานสภาฯ	(นายบรรยัด  แก้วมี) มีสมาชิกสภาท่านใด เสนอชื่อสมาชิกสภาฯ ท่านอื่นอีกหรือไม่
มติที่ประชุมฯ	-ไม่มี-
ประธานสภาฯ	(นายบรรยัด  แก้วมี) ถ้าไม่มีกระผมขอมติที่ประชุมลงมติให้ นายประเคียง  หนูพันธ์ ส.อบต.หมู่ที่ 7  ได้รับเลือกเป็นกรรมการแปรญัตติ คนที่ 1
มติที่ประชุม	-มีมติเห็นชอบ 9 เสียง
	ไม่เห็นชอบ  - เสียง
	งดออกเสียง  1 เสียง
ประธานสภาฯ	(นายบรรยัด  แก้วมี) ต่อไปขอให้ที่ประชุมได้เสนอชื่อคณะกรรมการแปรญัตติคนที่ 2 เชิญเสนอได้ครับ	

สมาชิกสภาฯ             (นยชีพ  ศรีสวัสดิ์ ส.อบต. หมู่ที่ 1  ) เรียนท่านประธานฯ คณะกรรมการแปรญัตติคนที่ 2 กระผมขอเสนอ ว่าที่ร.ต.อัษฎา  จันทร์คง ส.อบต. หมู่ที่ 10 ครับ

มติที่ประชุม	นายเจริญ  แย้มเกิด ส.อบต. หมู่ที่ 8  และนายสมศักดิ์  เพชรคงทอง ส.อบต.หมู่ที่ 9  เป็นผู้รับรอง ว่าที่ร.ต.อัษฎา  จันทร์คง ส.อบต. หมู่ที่ 10 เป็นคณะกรรมการแปรญัตติ คนที่ 2

ประธานสภาฯ	(นายบรรยัด  แก้วมี) มีสมาชิกสภาท่านใด เสนอชื่อสมาชิกสภาท่านอื่นอีกหรือไม่
ที่ประชุมฯ	-ไม่มี-

ประธานสภาฯ	(นายบรรยัด  แก้วมี) ถ้าไม่มีกระผมขอมติที่ประชุมลงมติให้ ว่าที่ร.ต.อัษฎา  จันทร์คง       ส.อบต. หมู่ที่ 10 ได้รับเลือกเป็นกรรมการแปรญัตติ คนที่ 2
มติที่ประชุม	-มีมติเห็นชอบ  9 เสียง
	ไม่เห็นชอบ  - เสียง
	งดออกเสียง  1 เสียง
ประธานสภาฯ	(นายบรรยัด   แก้วมี) ต่อไปขอให้ที่ประชุมได้เสนอชื่อคณะกรรมการแปรญัตติคนที่ 3 เชิญเสนอได้ครับ	
	
สมาชิกสภาฯ              (นายเจริญ  แย้มเกิด ส.อบต. หมู่ที่ 8 ) เรียนท่านประธานฯ คณะกรรมการแปรญัตติ คนที่ 3 กระผมขอเสนอ นายชีพ  ศรีสวัสดิ์ ส.อบต. หมู่ที่ 1 ครับ

มติที่ประชุม	นายเทียนชัย  หนูยิ้มซ้าย ส.อบต.หมู่ที่ 5  และนายประเคียง  หนูพันธ์ ส.อบต.หมู่ที่ 7รับรอง นายชีพ  ศรีสวัสดิ์ ส.อบต. หมู่ที่ 1   เป็นกรรมการแปรญัตติ คนที่ 3

ประธานสภาฯ	(นายบรรยัด   แก้วมี) มีสมาชิกสภาท่านใด เสนอชื่อสมาชิกสภาท่านอื่นอีกหรือไม่
มติที่ประชุมฯ	-ไม่มี-
ประธานสภาฯ	(นายบรรยัด   แก้วมี) ถ้าไม่มีกระผมขอมติที่ประชุมลงมติให้ นายชีพ  ศรีสวัสดิ์ ส.อบต. หมู่ที่ 1   ได้รับเลือกเป็นกรรมการแปรญัตติ คนที่ 3
มติที่ประชุม	-มีมติเห็นชอบ 9  เสียง
	ไม่เห็นชอบ  - เสียง
	งดออกเสียง  1 เสียง
ประธานสภาฯ	(นายบรรยัด  แก้วมี) ขอสรุปว่าคณะกรรมการแปรญัตติ ได้ครบ 3 ท่าน ดังนี้
	1.นายประเคียง  หนูพันธ์    ส.อบต. หมู่ที่ 7
	2.ว่าที่ ร.ต.อัษฎา  จันทร์คง ส.อบต.  หมูที่ 10
	3.นายชีพ   ศรีสวัสดิ์         ส.อบต.  หมูที่ 1
	ซึ่งต่อไปจะให้เลขานุการสภานัดประชุมคณะกรรมการแปรญัตติได้ประชุมเพื่อคัดเลือกประธานกรรมการแปรญัตติและเลขานุการฯ เชิญครับ
เลขานุการสภาฯ	(นายปรเมศวร์  ชุมทอง) เรียนท่านประธานสภาฯ ที่เคารพ ท่านผู้บริหาร ท่านสมาชิกและผู้เข้าร่วมการประชุมทุกท่าน ขอนัดประชุมคณะกรรมการแปรญัตติเพื่อคัดเลือกประธานกรรมการแปรญัตติและเลขานุการฯ ในวันที่ 16 สิงหาคม พ.ศ.2566 เวลา 13.30 น. ณ ห้องประชุมสภาองค์การบริหารส่วนตำบลแหลม ครับ 

ที่ประชุมฯ	-รับทราบ-

ประธานสภาฯ              (นายบรรยัด   แก้วมี) ต่อไปให้ที่ประชุมได้มีการกำหนดระยะเวลาการเสนอขอคำแปรญัตติ     	เชิญเสนอครับ
ที่ประชุม                   (นายประเคียง  หนูพันธ์ ส.อบต. หมู่ที่ 7) เรียนท่านประธานฯ ที่เคารพ และผู้เข้าร่วมประชุมทุกท่านกระผมขอ เสนอระยะเวลารับคำแปรญัตติในระหว่างวันที่  17 ,18 และวันที่ 19  สิงหาคม 2566 เวลา 08.30 – 16.30 น.  ณ ที่ทำการองค์การบริหารส่วนตำบลแหลม และกรรมการแปรญัตติจะประชุมกันอีกในขั้นกรรมการแปรญัตติในวันที่ 22 สิงหาคม 2566 เวลา 10.00 น.	และจะแจ้งให้ประธานสภาฯ ได้รับทราบ  ต่อไปครับ
ประธานสภาฯ              มีสมาชิกท่านใดจะเสนอระยะเวลาการแปรญัตติเป็นอย่างอื่นหรือไม่

มติที่ประชุม                    -ไม่มี- 

ประธานสภาฯ             (นายบรรยัด  แก้วมี) เมื่อไม่มีสมาชิกท่านใดเสนอเป็นอย่างอื่นก็ถือว่าที่ประชุมรับรองให้ใช้
                              ระยะเวลาในการแปรญัตติตามที่ เสนอมาและถ้าหากสมาชิกท่านใดมีความประสงค์จะยื่น	หนังสือคำขอแปรญัตติตามระยะเวลาที่กำหนดไว้ให้เสนอต่อคณะกรรมการแปร-	ญัตติครับ

ที่ประชุม                    -รับทราบ-

ประธานสภาฯ	(นายบรรยัด  แก้วมี) สำหรับในการพิจารณาวาระที่2 ขั้นแปรญัตติ และวาระที่ 3 ขั้นลงมติ กระผมนัดประชุมเป็นวันที่ 30 สิงหาคม 2566 เวลา 10.00 น. เนื่องจากหากประชุมภายในวันที่ 15 สิงหาคม 2566 ระยะเวลาในการพิจารณาไม่เพียงพอทั้งนี้กระผมได้ทำหนังสือขอขยายการประชุมสภา อบต.แหลม ออกไปอีก 15 วัน ระหว่างวันที่ 16 – 30 สิงหาคม 2566  เพื่อให้การพิจารณาร่างข้อบัญญัติงบประมาณประจำปีงบประมาณ พ.ศ.2567 ได้ดำเนินการตามขั้นตอน ตามระยะเวลาที่กำหนดต่อไป

ที่ประชุมฯ	-รับทราบ-              
				

ระเบียบวาระที่  ๔	เรื่องอื่นๆ

ประธานสภาฯ	(นายบรรยัด  แก้วมี) ขอเรียนเชิญท่านสมาชิกท่านใด หรือผู้เข้าร่วมประชุมท่านใดมีข้อเสนอปรึกษาหารือในเรื่องใดในวาระอื่นๆ หรือจะสอบถามผู้บริหาร เชิญเสนอได้ครับ
ที่ประชุมฯ	(นายชีพ  ศรีสวัสดิ์ ส.อบต.หมู่ที่ 1) กราบเรียนท่านประธานสภาฯ ที่เคารพ ท่านสมาชิกผู้ทรงเกียรติ ท่านผู้บริหารและผู้เข้าร่วมประชุมทุกท่านครับ กระผมขอแสดงความคิดเห็นเกี่ยวกับเรื่องน้ำเพื่อการเกษตรสำหรับ สวนปาล์ม ไร่นา จะแก้ไขปัญหาแหล่งน้ำ อย่างไร เนื่องจากประชาชนมีความต้องการใช้น้ำเป็นอย่างมาก จึงขอแจ้งทางผู้บริหารเข้าดำเนินการแก้ไขปัญหาด้วยครับ ขอบคุณครับ

ประธานสภาฯ	(นายบรรยัด  แก้วมี) ขอขอบคุณ นายชีพ  ศรีสวัสดิ์ ส.อบต.หมู่ที่ 1 มากครับ ที่ได้แจ้งปัญหาในพื้นที่ให้ที่ประชุมได้รับทราบ ต่อไปสมาชิกท่านใดจะขออภิปราย หรือสอบถามเพิ่มเติมเชิญครับ

ที่ประชุมฯ	(นายสมศักดิ์  เพชรคงทอง ส.อบต.หมู่ที่ 9) กราบเรียนท่านประธานสภาฯ ที่เคารพ ท่านสมาชิกผู้ทรงเกียรติ ท่านผู้บริหารและผู้เข้าร่วมประชุมทุกท่านครับ กระผมขอปรึกษาหารือการแก้ไขปัญหาถนนสายท้ายโนต – เกาะสุด ชำรุดจึงขอเสนอให้ทางคณะผู้บริหารหาแนวทางแก้ไขปัญหาถนนสายดังกล่าวด้วยครับ ขอบคุณครับ

ประธานสภาฯ	(นายบรรยัด  แก้วมี) ขอขอบคุณ นายสมศักดิ์  เพชรคงทอง ส.อบต.หมู่ที่ 9 มากครับ ที่ได้แจ้งปัญหาในพื้นที่ให้ที่ประชุมได้รับทราบ ต่อไปสมาชิกท่านใดจะขออภิปราย หรือสอบถามเพิ่มเติมเชิญครับ

ที่ประชุมฯ	(นายประเคียง  หนูพันธ์ ส.อบต.หมู่ที่ 7) กราบเรียนท่านประธานสภาฯ ที่เคารพ ท่านสมาชิกผู้ทรงเกียรติ ท่านผู้บริหารและผู้เข้าร่วมประชุมทุกท่านครับ สำหรับการแก้ไขปัญหาจัดการน้ำหากแก้ไขปัญหาเพียงคนเดียวก็ไม่สามารถแก้ไขปัญหาได้ สำหรับสถานการณ์ดังกล่าวควรดำเนินการแบบเศรษฐกิจพอเพียงโดยการพึ่งตนเองซึ่งหากมีน้ำเพื่อการเกษตรเท่าที่พอจะบริหารจัดการได้ควรแก้ไขปัญหาที่ต้นเหตุ ต่อไปกระผมขอเสนอแนะให้ มีการส่งเสริมให้ประชาชนมีการสร้างรายได้เสริม โดยขอสนับสนุนจากหน่วยงานที่เกี่ยวข้องมาให้ความรู้ โดยการทำหมู่บ้านตัวอย่างที่ทำแล้วประสบความสำเร็จขึ้นมาเป็นต้นแบบ ครับ ขอบคุณครับ

ประธานสภาฯ	(นายบรรยัด  แก้วมี) ขอขอบคุณ นายประเคียง  หนูพันธ์ ส.อบต.หมู่ที่ 7 มากครับ ที่ได้เสนอแนะแนวทางการแก้ไขปัญหาในพื้นที่ให้ที่ประชุมได้รับทราบ ต่อไปขอให้ท่านนายกฯ ได้ชี้แจงเชิญครับ

[bookmark: _GoBack]นายกฯ	(นายเสทือน  ถาวรนุรักษ์) กราบเรียนท่านประธานสภาฯ ที่เคารพ ท่านสมาชิกผู้ทรงเกียรติและผู้เข้าร่วมประชุมทุกท่านครับ ขอขอบคุณท่านสมาชิกมากครับ ที่ได้มีมติรับหลักการตามร่างข้อบัญญัติงบประมาณรายจ่ายประจำปี 2567 วาระที่ 1 ขั้นรับหลักการ ขอขอบคุณท่านสมาชิกที่ได้แจ้งปัญหาเพื่อให้ทราบเพื่อดำเนินแก้ไข สำหรับปัญหาเรื่องน้ำเพื่อการเกษตร ยังไม่ใช้ปัญหา ซึ่งสมัยก่อนการทำนาดำเนินการเพียงปีละ 2 ครั้ง และปริมาณน้ำก็เพียงพอต่อความต้องการมาตลอดอาจจะมีการติดขัดในส่วนของวัชพืชบ้างสำหรับบริเวณปลายลำน้ำอาจจะมีผลกระทบบ้างสำหรับปีนี้เป็นวิกฤตภัยแล้งซึ่งแตกต่างจากปีที่ผ่านมา อยากให้ช่วยกันดูแลในการแบ่งปันกันในการใช้น้ำเพื่อการเกษตรสำหรับเรื่องวัชพืชก็ได้ดำเนินการโดยต้องหาสถานที่ในการทิ้งดินเพื่อดำเนินการขุดลอกโดยมีคนส่วนน้อยที่ไม่ยอมให้ทิ้งดินที่เกิดจากการขุดลอกทำให้บางสายไม่สามารถดำเนินการขุดลอกคลองได้ การสร้างงานสร้างรายได้ในพื้นที่ตำบลแหลมได้เพิ่มมากขึ้นเนื่องจากเศรษฐกิจดีขึ้นเนื่องจากแหล่งน้ำที่สมบูรณ์ สำหรับถนนในพื้นที่ตำบลแหลม ทาง อบจ.นครศรีธรรมราชอยากให้ทาง อบต.แหลม รับโอนเพื่อดำเนินการ ได้แก่ สายท่าเตียน – บ้านทองจันทร์  และสายท้ายโนต – เกาะสุด โดยถนนดังกล่าวได้ชำรุดไปมากแล้ว ซึ่งจะต้องขอความเห็นชอบจากท่านสมาชิกฯ เพื่อดำเนินการในวาระต่อไป ครับ ขอบคุณครับ

ประธานสภาฯ	(นายบรรยัด  แก้วมี) ขอขอบคุณ นายเสทือน  ถาวรนุรักษ์ นายกองค์การบริหารส่วนตำบลแหลม มากครับ ที่ได้ชี้แจงให้ที่ประชุมได้รับทราบ ต่อไปสมาชิกท่านใดจะขออภิปราย หรือสอบถามเพิ่มเติมเชิญครับ

ที่ประชุมฯ	(นายเทียนชัย  หนูยิ้มซ้าย ส.อบต.หมู่ที่ 5) กราบเรียนท่านประธานสภาฯ ที่เคารพ ท่านสมาชิกผู้ทรงเกียรติ ท่านผู้บริหารและผู้เข้าร่วมประชุมทุกท่านครับ สำหรับถนน ที่ อบจ.นครศรีธรรมราช ดำเนินการให้ ซึ่งขณะนี้ได้ถ่ายโอนมาจำนวนกี่สายแล้ว หรือกำลังจะถ่ายโอน จะเป็นปัญหากับทางอบต.แหลม ในเรื่องงบประมาณ ที่ไม่เพียงพอและในส่วนที่รัฐบาลจะจัดสรรมาก็ยังมีจำนวนน้อย ยังไม่ถึงครึ่ง หากถ่ายโอนมายัง อบต.แหลม ก็ควรเป็นถนนที่ทาง อบต.แหลมสามารถดำเนินการซ่อมแซมได้ง่ายเพียงพอกับงบประมาณครับ ขอบคุณครับ

ประธานสภาฯ	(นายบรรยัด  แก้วมี) ขอขอบคุณ นายเทียนชัย  หนูยิ้มซ้าย ส.อบต.หมู่ที่ 5 มากครับ ที่ได้แจ้งปัญหาในพื้นที่และแนวทางแก้ไขให้ที่ประชุมได้รับทราบ ต่อไปขอเชิญ นายจรัล       แนมไสย รองนายกองค์การบริหารส่วนตำบลแหลม ได้ชี้แจงเพิ่มเติมเชิญครับ

รองนายกฯ	(นายจรัล  แนมไสย) กราบเรียนท่านประธานสภาฯ ที่เคารพ ท่านสมาชิกผู้ทรงเกียรติ และผู้เข้าร่วมประชุมทุกท่านครับ สำหรับถนนสายท้ายโนต – เกาะสุด ทาง อบจ.นครศรีธรรมราช ได้ดำเนินการก่อสร้างและใช้งานมาเป็นระยะเวลาหลายปีแล้วและขณะนี้ก็เกิดการชำรุด เมื่อปีที่ผ่านมาทาง อบต.แหลม ได้นำหินคลุกเข้าดำเนินการซ่อมแซมแล้วแต่ก็ยังไม่สามารถแก้ไขปัญหาถนนชำรุดได้ ซึ่งทำให้การเดินทางของประชาชนไม่สะดวก โดยขณะนี้ได้แจ้งทางกองช่างเข้าดำเนินการสำรวจและอาจมีการจ่ายขาดเงินสะสมเพื่อดำเนินการซ่อมแซมถนนสายท้ายโนต – เกาะสุด ให้กับประชาชน และถนนสายในพื้นที่หมู่ที่ 8 ด้วยที่จะมีการปรับปรุงซ่อมแซมด้วยครับ ขอบคุณครับ

ประธานสภาฯ	(นายบรรยัด  แก้วมี) ขอขอบคุณ นายจรัล  แนมไสย รองนายกองค์การบริหารส่วนตำบลแหลมมากครับ ที่ได้เสนอวิธีการแก้ไขปัญหาให้ที่ประชุมได้รับทราบ ต่อไปขอเชิญนายจินดา  คงตุก รองนายกองค์การบริหารส่วนตำบลแหลม ได้ชี้แจงเพิ่มเติมเชิญครับ

รองนายกฯ	(นายจินดา   คงตุก) กราบเรียนท่านประธานสภาฯ ที่เคารพ ท่านสมาชิกผู้ทรงเกียรติ สำหรับเรื่องน้ำเพื่อการเกษตรสำหรับซอยนางแก้วน้ำจะส่งไปยังบ้านโคกสูง แต่มีเครื่องสูบน้ำที่ต้นน้ำเป็นจำนวนมากทำให้น้ำเดินทางไปไม่ถึงปลายน้ำซึ่งประชาชนบริเวณต้นน้ำให้เหตุผลว่าปริมาณน้ำที่ใช้มีไม่เพียงพอ ขณะนี้ชาวสวนปาล์มได้ชะลอการสูบน้ำไปบ้างแล้วจึงขอฝากให้ท่านสมาชิกฯ ในพื้นที่ได้จัดลำดับการสูบน้ำของเกษตรกรในพื้นที่เพื่อให้น้ำเดินทางถึงปลายน้ำ ขณะนี้ก็ได้ดำเนินการสำรวจว่ามีคลองสายใดที่สูบน้ำไปไม่ถึงอยู่อีกบ้าง ก็จะดำเนินการช่วยเหลือต่อไปครับ ขอบคุณครับ



ประธานสภาฯ	(นายบรรยัด  แก้วมี) ขอขอบคุณนายจินดา  คงตุก รองนายกฯ มากครับ ที่ได้ชี้แจงและเสนอแนวทางแก้ไขปัญหา เพื่อทราบ สมาชิกท่านใดจะขออภิปราย หรือสอบถามเพิ่มเติมเชิญครับ

ที่ประชุม	(ไม่มีสมาชิกท่านใดอภิปราย)
ประธานสภาฯ	(นายบรรยัด  แก้วมี) หากไม่มีท่านใดอภิปรายวันนี้ผมขอขอบคุณสมาชิกฯ ทุกท่านตลอดจนคณะผู้บริหาร และผู้ที่เข้าร่วมประชุมทุกท่าน ผมขอปิดการประชุมครับ

ปิดประชุมเวลา ๑๒.๐๐ น.                                                                                                     
				ลงชื่อ       ปรเมศวร์  ชุมทอง     ผู้บันทึกรายงานการประชุม
                                                           ( นายปรเมศวร์  ชุมทอง   )                                                                                                                                                     
	                      เลขานุการสภาองค์การบริหารส่วนตำบลแหลม  

 		
                                                                   ลงชื่อ        บรรยัด  แก้วมี   ผู้ตรวจรายงานการประชุม
                                                                           ( นายบรรยัด  แก้วมี )
                                                               ประธานสภาองค์การบริหารส่วนตำบลแหลม


ลงชื่อ                   เทียนชัย หนูยิ้มซ้าย   ประธานกรรมการตรวจรายงานการประชุม
                   ( นายเทียนชัย หนูยิ้มซ้าย )
 สมาชิกสภาองค์การบริหารส่วนตำบลแหลม หมู่ที่ 5

   ลงชื่อ                   ประเคียง   หนูพันธ์   กรรมการตรวจรายงานการประชุม
                      ( นายประเคียง   หนูพันธ์ )
สมาชิกสภาองค์การบริหารส่วนตำบลแหลม หมู่ที่ 7

   ลงชื่อ            ว่าที่ ร.ต.อัษฏา  จันทร์คง    เลขานุการกรรมการตรวจรายงานการประชุม
                              ( อัษฏา  จันทร์คง )
สมาชิกสภาองค์การบริหารส่วนตำบลแหลม หมู่ที่ 10	




สภาองค์การบริหารส่วนตำบลแหลม รับรองรายงานการประชุมในคราวสมัยสามัญ สมัยที่ 3 ครั้งที่ 2 ประจำปี     พ.ศ.2566 	
เมื่อวันที่....30..เดือน..สิงหาคม......พ.ศ..2566.........


			
